als_Latn dik_Latn sag_Latn
Armando Cungu, trajneri i Vllaznisë, ka folur për mediat ditën e djeshme, ku ka folur për shumë çështje, teksa ndër më të rëndësishmet ishte ajo për të ardhmen dhe ai konfirmoi se do mbetet në krye të kuqebluve.
Veç kësaj, ai tregoi se gjatë kampionatit të fundit atyre u është ofruar të bëjnë aleanca, por kjo nuk është pranuar nga shkodranët, që sipas tij kanë bërë një kampionat të mirë, pa u mbështetur tek askush.
“I kam kuptuar dhe i kuptoj drejtuesit se kanë bërë maksimumin, por kam kërkuar mbështetje, pasi e di si funksionon futbolli shqiptar, si funksionojnë aleancat e kulisat. Nuk kam shprehur pakënaqësi, kam kërkuar mbështetje. Jam krenar për Vllaznisë, pasi ka luajtur futboll të pastër, jashtë llogarive të ndokujt. S’kemi pasur asnjë aleancë, edhe pse na janë afruar. Jemi munduar me djemtë tanë, me fytyrën tonë. Kemi bërë një kampionat të mirë dhe ia kemi arritur qëllimit”.
als_Latn als_Latn als_Latn